
[bookmark: _Toc230878566]Vispārējā informācija 
1.1. Iepirkuma nosaukums un identifikācijas numurs: “Mikroskopijas aprīkojuma iegāde”, identifikācijas Nr. RSU 2026/96/AK (turpmāk – Atklāts konkurss). 
1.2. Pasūtītājs: 	Rīgas Stradiņa universitāte (turpmāk – Pasūtītājs)
	Adrese:
	Dzirciema iela 16, Rīga LV-1007

	Reģistrācijas Nr.
	90000013771


1.3. Kontaktpersonas Atklāta konkursa jautājumos: Arta Pļaveniece, tālr.: +371 67062761, e-pasts: Arta.Plaveniece@rsu.lv vai Elīna Pileniece, tālr.: +371 67061576, e-pasta adrese: Elina.Pileniece@rsu.lv. Kontaktpersona Atklāta konkursa laikā sniedz tikai organizatorisku informāciju.
1.4. Pretendents saskaņā ar Publisko iepirkumu likuma (turpmāk – PIL) 1.panta 24.punktu ir piegādātājs, kurš ir iesniedzis piedāvājumu Atklātā konkursā (turpmāk – pretendents).
1.5. Iepirkuma komisija: Atklātu konkursu organizē pamatojoties uz Pasūtītāja ar Kanclera 2026.gada 12.maija rīkojumu Nr. 1-PB-11/183/2026 un 2026.gada 17.jūnija rīkojumu Nr. 1-PB-11/225/2026 izveidota iepirkuma komisija (turpmāk – Komisija).
1.6. Personas datu aizsardzība:
1.6.1. Pasūtītājs pretendenta piedāvājumā iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt Atklāta konkursa norisi atbilstoši Publisko iepirkumu likumam (turpmāk – PIL) un Atklāta konkursa nolikumam. 
1.6.2. Personas datu apstrādes pārzinis ir Pasūtītājs. Kontaktinformācija ar personas datu apstrādi saistītajos jautājumos ir rsu@rsu.lv, tālr.: +37167409105 vai personu.dati@rsu.lv, tālr.: +37167409144 (Pasūtītāja fizisko personu datu aizsardzības speciālists). Ar Pasūtītāja Privātuma politiku var iepazīties šeit: https://www.rsu.lv/privatuma-politika.
1.6.3. Personas dati tiks glabāti PIL 40. panta piektajā daļā noteiktajā termiņā - 10 (desmit) gadus pēc iepirkuma līguma (turpmāk – Līgums) noslēgšanas dienas vai gadījumā, ja Atklāts konkurss tiek pārtraukts vai izbeigts bez rezultāta – 10 (desmit) gadus pēc iepirkuma komisijas lēmuma par Atklāta konkursa rezultātu pieņemšanas dienas.
1.6.4. Personas dati var tikt nodoti Iepirkumu uzraudzības birojam, Centrālajai finanšu un līgumu aģentūrai un/vai Administratīvajai rajona tiesai atbilstoši PIL, Eiropas Parlamenta un Padomes 2016.gada 27.aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK”(Vispārīgā datu aizsardzības regula) un citos normatīvajos aktos noteiktajām prasībām.
[bookmark: _Toc230878567]Informācija par Atklātu konkursu
Atklāts konkurss tiek veikts saskaņā ar PIL 8. panta pirmās daļas 1. punktu un citiem iepirkuma procedūru regulējošiem normatīvajiem aktiem, un 2017. gada 28. februāra Ministru kabineta noteikumiem Nr. 107 “Iepirkumu procedūru un metu konkursu norises kārtība”.
Atklāta konkursa dokumentācija ir pieejama Pasūtītāja profilā https://www.eis.gov.lv/EKEIS/Supplier/Organizer/329 Elektronisko iepirkumu sistēmā (turpmāk – EIS) e-konkursu apakšsistēmā.
Piegādātājiem ir tiesības prasīt papildu informāciju par Atklātu konkursu, tai skaitā, prasīt izskaidrot Atklāta konkursa nolikuma prasības, vienā no šādiem veidiem:
EIS e-konkursu apakšsistēmā, ja piegādātājs ir reģistrēts EIS un Atklāta konkursa sadaļā ir reģistrējies kā nolikuma saņēmējs[footnoteRef:1]; [1:  https://www.eis.gov.lv/EIS/Publications/PublicationView.aspx?PublicationId=883 ] 

nosūtot informācijas pieprasījumus uz e-pasta adresi: Arta.Plaveniece@rsu.lv un Elina.Pileniece@rsu.lv ar norādi: “Par atklāta konkursa “Mikroskopijas aprīkojuma iegāde”, identifikācijas Nr. RSU 2026/96/AK nolikumu”.
[bookmark: _Hlk183684111]Ja piegādātājs ir laikus pieprasījis informāciju par Atklāta konkursa nolikumā ietvertajām prasībām, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
Ja Komisija no piegādātāja ir saņēmusi rakstisku jautājumu par Atklāta konkursa nolikumu, tā kopā ar uzdoto jautājumu (nenorādot tā iesniedzēju) publicē atbildi Atklāta konkursa nolikuma 2.2. punktā norādītajā tīmekļvietnē un vienlaikus nosūta attiecīgajam piegādātājam uz e-pasta adresi, no kuras saņemts jautājums.
Tiek uzskatīts, ka piegādātājs ir saņēmis Atklāta konkursa nolikumu, informāciju par izmaiņām Atklāta konkursa nolikumā un paskaidrojošo informāciju uz uzdoto jautājumu ar brīdi, kad tā ir publicēta Atklāta konkursa nolikuma 2.2. punktā norādītajā tīmekļvietnē.
Informācijas apmaiņa starp piegādātāju un Komisiju Atklāta konkursa ietvaros notiek latviešu valodā rakstiski EIS vai e-pastā.
Laikā no piedāvājumu atvēršanas līdz rezultātu paziņošanai Komisija nesniedz informāciju par piedāvājumu vērtēšanas procesu.
[bookmark: _Toc230878568]Piedāvājuma iesniegšanas un atvēršanas vieta, datums, laiks un kārtība
[bookmark: _Hlk168574616]Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier vienā no turpmāk minētajiem formātiem. 
Katra iesniedzamā dokumenta formāts var atšķirties, bet ir jāievēro šādi iespējamie formāti: 
izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās veidlapas un formu; 
elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo veidlapu un formu atbilstību dokumentācijas prasībām un paraugiem). 
Sagatavojot piedāvājumu, visus piedāvājuma dokumentus paraksta pretendenta pārstāvis ar pārstāvības tiesībām, atbilstoši Sarunu procedūras 6.5.2.punkta nosacījumiem.
Pretendents pēc saviem ieskatiem ir tiesīgs iesniegt dokumentus elektroniskā formātā, parakstot tos ar EIS piedāvāto sistēmas parakstu vai ar drošu elektronisku parakstu. Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
Iesniedzot piedāvājumu, pretendents pilnībā atzīst visus Atklāta konkursa nolikumā (t.sk. tā pielikumos, kuri ir ievietoti EIS e-konkursu apakšsistēmās Atklāta konkursa sadaļā), ietvertos nosacījumus. 
Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
Ja piedāvājums satur kādu no Atklāta konkursa nolikuma 3.6. punktā minētajiem riskiem, tas netiek izskatīts.
[bookmark: _Hlk516049494]Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/Procurement/172838 līdz 2026. gada 03.augustam plkst. 10:00.
Piedāvājumi, kas nav iesniegti Atklāta konkursa nolikumā noteiktajā kārtībā, saņemti ārpus EIS e-konkursu apakšsistēmas vai ir saņemti pēc Atklāta konkursa nolikumā norādītā piedāvājumu iesniegšanas termiņa, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, netiks izskatīti un tiks atgriezti atpakaļ iesniedzējam.
Piedāvājuma iesniegšana ir piegādātāja brīvas gribas izpausme, tāpēc neatkarīgi no Atklāta konkursa rezultātiem, Pasūtītājs neuzņemas atbildību par piegādātāja izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.
Pretendents jebkurā laikā līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus, papildus norādot “GROZĪJUMI” vai “ATSAUKUMS”. Pēc piedāvājumu iesniegšanas termiņa beigām pretendents nevar grozīt savu piedāvājumu.
Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības Atklātā konkursā.
Piedāvājumu atvēršana notiek elektroniskajā vidē, izmantojot Valsts digitālās attīstības aģentūras mājaslapā pieejamos rīkus piedāvājumu elektroniskai saņemšanai.
Piedāvājumu atvēršanas sanāksme sākas 2026. gada 03.augustā plkst. 14:30, atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 14. punktam, kas nosaka, ka Pasūtītājs atver iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām atklāta konkursa nolikumā norādītajā vietā un laikā). Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā
Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumu, piedāvājumu iesniegšanas termiņš tiks pagarināts, un Pasūtītājs publicēs informāciju par piedāvājumu iesniegšanas termiņa pagarināšanu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, Atklāts konkurss tiks pārtraukts. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu šā likuma 35. panta trešās daļas izpratnē. 
Atklāta konkursa piedāvājumu vērtēšana notiek slēgtās Komisijas sēdēs.
[bookmark: _Toc230878569]Piedāvājuma noformēšana
Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī papīra formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
Piedāvājumā iekļautajiem dokumentiem ir jābūt latviešu valodā vai, ja to oriģināli ir svešvalodā, jāpievieno pretendenta apliecināts tulkojums latviešu valodā saskaņā ar Valsts valodas likuma 10. panta trešo daļu un Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.  Ja iesniegtā tehniskā informācija ir svešvalodā, pretendents pievieno tulkojumu latviešu valodā tām teksta daļām, kuras tas ir norādījis tehniskajā piedāvājumā un atzīmējis dokumentācijā, kur Pasūtītājs var pārliecināties par piedāvājuma atbilstību izvirzītajām minimālajām tehniskās specifikācijas prasībām. Attiecībā uz tehnisko piedāvājumu ražotāja izdoti katalogi, bukleti un brošūras var tikt iesniegti arī angļu valodā (Pasūtītājam ir tiesības neskaidrību gadījumā pieprasīt paskaidrojošo informāciju vai nepieciešamās informācijas tulkojumu).
Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. 
Piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”.
[bookmark: _Hlk232428652]Piedāvājumu, kā visu tajā iekļauto dokumentu kopu, paraksta pretendenta pārstāvēttiesīgais vai pilnvarotais pārstāvis, izmantojot EIS e-konkursu apakšsistēmā pieejamos paraksta rīkus, kas nodrošina elektroniskā dokumenta parakstītāja identitātes apstiprināšanu. Piedāvājuma parakstītāja paraksta tiesību spēkā esamību piedāvājuma parakstīšanas brīdī un pārstāvības apjomu Komisija pārbaudīs, veicot pretendentu atlasi Atklāta konkursa nolikumā atrunātajā kārtībā. 
[bookmark: _Hlk232428629]Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu/apjomu. Pilnvarojumu pārstāvēt personu apvienību paraksta katras personu apvienībā iekļautās personas pārstāvēttiesīgais vai pilnvarotais pārstāvis. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa pieteikumu. Piedāvājuma parakstītāja paraksta tiesību spēkā esamību piedāvājuma parakstīšanas brīdī un pārstāvības apjomu Komisija pārbaudīs, veicot pretendentu atlasi Atklāta konkursa nolikumā atrunātajā kārtībā.
Dokumentus, kas attiecas tikai uz atsevišķu personālsabiedrības biedru vai personu apvienības dalībnieku, paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot Atklāta konkursa nolikuma 4.6. punktā noteikto.
Pretendents nedrīkst iesniegt piedāvājuma variantus nevienā Atklāta konkursa daļā. Ja pretendents būs iesniedzis piedāvājuma variantus, pretendenta piedāvājums tiks noraidīts attiecīgajā Atklāta konkursa daļā.
[bookmark: _Toc230878570]Informācija par iepirkuma priekšmetu
Atklāta konkursa iepirkuma priekšmets ir mikroskopijas aprīkojuma iegāde (turpmāk – Preces) saskaņā ar Atklāta konkursa nolikuma tehnisko specifikāciju (turpmāk – Tehniskā specifikācija/ Tehniskais piedāvājums) (Atklāta konkursa nolikuma 3.1.-3.4. pielikums) un līguma projektu (Atklāta konkursa nolikuma 5. pielikums) (turpmāk – Darbi). 
Iepirkuma nomenklatūra (CPV kods): galvenais CPV kods: 38515200-0 (Fluorescences mikroskopi), papildu CPV kodi: 38519100-7 (Mikroskopu apgaismojuma elementi), 38518200-1 (Stereoskopiskie mikroskopi).
Iepirkuma priekšmets ir sadalīts 4 (četrās) daļās:
	[bookmark: _Hlk95830190]Daļa
	Nosaukums
	Minimālās tehniskās prasības
	CPV kods konkrētajai daļai

	1. 
	Gaismas mikroskopi
	Nolikuma 3.1. pielikums
	38518200-1

	2. 
	Invertais mikroskops - attēlu veidošanas sistēma
	Nolikuma 3.2. pielikums
	38515200-0

	3. 
	Fluorescentās gaismas filtru komplekts
	Nolikuma 3.3. pielikums
	38519100-7

	4. 
	Fluorescentās LED gaismas avots
	Nolikuma 3.4. pielikums
	38519100-7


Iepriekšējs informatīvais paziņojums par Atklātu konkursu Iepirkumu Uzraudzības biroja mājas lapā publicēts – 2026.gada 15.maijā un Eiropas Savienības Oficiālajā vēstnesī publicēts – 2026. gada 15.maijā.
Pretendents var iesniegt piedāvājumu par vienu vai vairākām Atklāta konkursa priekšmeta daļām, bet par pilnu iepirkuma priekšmeta daļas apjomu (visiem punktiem attiecīgajā Atklāta konkursa priekšmeta daļā). Pretendents nevar iesniegt piedāvājuma variantus.                                                                                                                                                                                                                                                                                             
Atklāta konkursa paredzamā līgumcena:
Atklāta konkursa 1. daļā: “Gaismas mikroskopi” – 29 586,78 EUR (divdesmit deviņi tūkstoši pieci simti astoņdesmit seši euro, 78 centi) bez pievienotās vērtības nodokļa (turpmāk – PVN);
Atklāta konkursa 2. daļā: “Invertais mikroskops - attēlu veidošanas sistēma” – 35 400,83 EUR (trīsdesmit pieci tūkstoši četri simti euro, 83 centi) bez PVN;
Atklāta konkursa 3. daļā: “Fluorescentās gaismas filtru komplekts” – 11 314,05 EUR (vienpadsmit tūkstoši trīs simti četrpadsmit euro, 05 centi) bez PVN;
Atklāta konkursa 4. daļā: “Fluorescentās LED gaismas avots” – 4 970,25 EUR (četri tūkstoši deviņi simti septiņdesmit euro, 25 centi) bez PVN.
[bookmark: _Hlk83042249]Līguma noteikumi ir noteikti Atklāta konkursa nolikumam pievienotajā iepirkuma līguma projektā (Atklāta konkursa nolikuma 5. pielikums). Ar Atklāta konkursa uzvarētāju par katru Atklāta konkursa daļu atsevišķi tiks slēgts iepirkuma līgums. Iebildumus par Līguma projekta nosacījumiem iesniedz rakstiski Atklāta konkursa nolikuma 2.4. punktā noteiktajā kārtībā. Pēc piedāvājumu iesniegšanas termiņa beigām Atklātā konkursā iebildumi par Līgumu netiks ņemti vērā. 
[bookmark: _Hlk83107645]Iepirkuma līguma būtiski izpildes nosacījumi:
Līgums (1.-4.daļā) stājas spēkā tā abpusējas parakstīšanas dienā un ir spēkā līdz saistību pilnīgai izpildei, bet ne ilgāk kā 12 (divpadsmit) kalendāra mēnešus no Līguma noslēgšanas dienas, kas ietver Darbu veikšanu šādos termiņos:
Preces piegāde un uzstādīšana:
· (1.daļai) ne ilgāk kā 120 (viens simts divdesmit) kalendāra dienu laikā  no pasūtījuma veikšanas dienas;
· (2.daļai) ne ilgāk kā 60 (sešdesmit) kalendāra dienu laikā  no pasūtījuma veikšanas dienas;
· (3-.4.daļai) ne ilgāk kā 30 (trīsdesmit) kalendāra dienu laikā  no pasūtījuma veikšanas dienas.
Pasūtītāja darbinieku apmācība (2.daļai): pēc iekārtas piegādes un uzstādīšanas, 14 (četrpadsmit) kalendāro dienu laikā veikt darbinieku apmācību vismaz 2 (diviem) darbiniekiem (darba laikā, pirms tam apmācību laikus un apmācāmo speciālistu skaitu saskaņojot). Nepieciešamības gadījumā nodrošina arī papildus konsultācijas un apmācības pa e-pastu un tālruni.
Preču garantijas termiņš:
[bookmark: _Hlk169102083]1.daļai: ne mazāk kā 24 (divdesmit četri)  mēneši,  no pieņemšanas – nodošanas akta parakstīšanas dienas;
2.-4.daļai: ne mazāk kā 12 (divpadsmit)  mēneši,  no pieņemšanas – nodošanas akta parakstīšanas dienas.
Iepirkuma līguma izpildes un preču piegādes vieta:
1.daļai: Kronvalda bulvāris 9, Rīga;
2.-4.daļai: Rātsupītes iela 5, Rīga.
1. 
2. 
3. 
4. 
5. 
[bookmark: _Toc230878571]Pretendentu atlases (kvalifikācijas) prasības
Pretendentu kvalifikācijas prasības ir obligātas visiem pretendentiem, kas vēlas iegūt tiesības veikt Darbus un slēgt iepirkuma līgumu ar Pasūtītāju.
Pretendents iesniedz pieteikumu dalībai Atklātā konkursā, kas ir noformēts atbilstoši Atklāta konkursa veidlapai “Pieteikums” (Atklāta konkursa nolikuma 1. pielikums). Pretendenta pieteikumu par piedalīšanos Atklātā konkursā paraksta atbilstoši Atklāta konkursa nolikuma 3.3. punktā noteiktajam. Ja pretendents ir personu apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikumu paraksta atbilstoši Atklāta konkursa nolikuma 3.3. punktā noteiktajam.
Ārvalstīs reģistrētam pretendentam ir jāiesniedz komersanta amatpersonu saraksts Atklāta konkursa nolikuma pieteikumā “Pieteikums” (Atklāta konkursa nolikuma 1. pielikums), norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai un apakšuzņēmēja amatpersonām.
Apliecinājums par neatkarīgi izstrādātu piedāvājumu. Pretendents iesniedz apliecinājumu par neatkarīgi izstrādātu piedāvājumu, kas ir noformēts atbilstoši Atklāta konkursa nolikuma pielikuma veidlapai “Apliecinājums par neatkarīgi izstrādātu piedāvājumu” (Atklāta konkursa nolikuma 2.pielikums). 
Pretendentu atlases (kvalifikācijas) prasības un iesniedzamie kvalifikācijas dokumenti:
	Prasība
	Iesniedzamais dokuments

	Atbilstība profesionālās darbības veikšanai katrā no daļām:

	Pretendents piekrīt Nolikuma noteikumiem un iesniedz piedāvājumu, lai piedalītos Atklātā konkursā.
	Lai apliecinātu prasības izpildi, jāiesniedz pretendenta aizpildīts  Pieteikums par piedalīšanos Atklātā konkursā.

	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības (ja attiecināms). 
	Pasūtītājs pārliecināsies Latvijas Republikas Uzņēmumu reģistra tīmekļvietnē par to, ka Pretendenta amatpersonai, kas parakstījusi piedāvājuma dokumentus, ir paraksta (pārstāvības) tiesības.
Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības.
Pretendents, kas reģistrēts ārvalstīs – iesniedz pretendenta amatpersonas paraksta (pārstāvības) tiesības apliecinošu dokumentu/informāciju atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs varētu pārliecināties par  Pretendenta amatpersonas paraksta (pārstāvības) tiesībām vai Reģistrācijas valsts kompetentas iestādes, ja attiecīgie valsts normatīvie akti paredz šādu ziņu publisku reģistru, izdota izziņa, kas apliecina  Pretendenta amatpersonas  paraksta (pārstāvības) tiesības).
Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības.

	Pretendents ir reģistrēts atbilstoši reģistrācijas valsts normatīvo aktu prasībām Komercreģistrā vai līdzvērtīgā reģistrā ārvalstīs atbilstoši  attiecīgās valsts normatīvo aktu prasībām. Pretendents ir reģistrēts kā saimnieciskās darbības veicējs Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā vai līdzvērtīgā reģistrā atbilstoši  attiecīgās valsts normatīvo aktu prasībām.
[bookmark: _GoBack]Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). 
	Informāciju par pretendentu, kas ir reģistrēts LV Komercreģistrā, komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv) vai citā vietnē, kur iespējams pārliecināties par pretendenta atbilstību noteikumiem, ja pretendents nav iesniedzis komersanta reģistrācijas apliecības kopiju. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” (skat. https://www6.vid.gov.lv/SDV).
Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām. Ja attiecīgās reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. Pretendents var arī norādīt publiski pieejamu reģistru (interneta vietni), kur komisija varētu pārliecināties par pretendenta reģistrācijas faktu.

	Garantijas laikā, Pretendents piegādes priekšmetam, tā darbības traucējumu gadījumā nodrošina kvalificēta darbinieka sasniedzamību  72 (septiņdesmit divu) stundu laikā no Pasūtītāja pārstāvja elektroniskā pieteikuma (pa e-pastu) nosūtīšanas brīža, līgumā norādītajai kontaktpersonai. 
(Attiecas uz Atklāta konkursa 1. daļu)
	Lai apliecinātu Atklāta konkursa nolikuma 6.5.4.punktā izvirzītās prasības izpildi, Pretendentam jāiesniedz apliecinājums par minētās prasības izpildi (Atklāta konkursa 8.pielikums).

	Garantijas laikā, Pretendents piegādes priekšmetam, tā darbības traucējumu gadījumā, nodrošina ražotāja sertificēta tehniskā servisa inženiera vai ražotāja autorizētās pārstāvniecības pilnvarota speciālista sasniedzamību 72 (septiņdesmit divu) stundu laikā no Pasūtītāja pārstāvja elektroniskā pieteikuma (pa e-pastu) nosūtīšanas brīža, līgumā norādītajai kontaktpersonai.
(Attiecas uz Atklāta konkursa 2. daļu)
	Lai apliecinātu Atklāta konkursa nolikuma 6.5.5.punktā izvirzītās prasības izpildi, Pretendentam jāiesniedz apliecinājums par minētās prasības izpildi (Atklāta konkursa 9.pielikums).
Apliecinājuma pielikumā jāpievieno: 
ražotāja izsniegts servisa inženiera sertifikāts (kopija) 
VAI
ražotāja autorizētās pārstāvniecības* (piegādātāja) izdots dokuments (apliecība u.tml.) darbiniekam par kvalifikācijas celšanu, darbinieku apmācību u.tml.
*Ja dokumentu izdod ražotāja autorizētās pārstāvniecība (piegādātājs), papildus jāpievieno ražotāja izsniegts dokuments (piem., autorizācijas vēstule), kas apliecina, piegādātāja pārstāvības tiesības.
Piedāvājumam jāpievieno piesaistītā speciālista parakstīts apliecinājums, atbilstoši Nolikumam pievienotajai formai, kurā izteikta piekrišana līguma slēgšanas gadījumā veikt tam paredzētos darbus. (Atklāta konkursa 10.pielikums).

	Pretendents pēc iekārtas piegādes un uzstādīšanas, 14 (četrpadsmit) kalendāro dienu laikā veic darbinieku apmācību vismaz 2 (diviem) darbiniekiem (darba laikā, pirms tam apmācību laikus un apmācāmo speciālistu skaitu saskaņojot). Nepieciešamības gadījumā nodrošina arī papildus konsultācijas un apmācības pa e-pastu un tālruni.
(Attiecas uz Atklāta konkursa 2. daļu)
	Lai apliecinātu Atklāta konkursa nolikuma 6.5.6.punktā izvirzītās prasības izpildi, Pretendentam jāiesniedz apliecinājums par minētās prasības izpildi (Atklāta konkursa 11.pielikums).


[bookmark: _Toc2930442][bookmark: _Toc230878572]Eiropas vienotais iepirkuma procedūras dokuments
7.1. Pretendents var iesniegt Eiropas vienoto iepirkuma procedūras dokumentu (turpmāk – ESPD) kā sākotnējo pierādījumu atbilstībai paziņojumā par līgumu vai Atklāta konkursa dokumentos noteiktajām pretendentu atlases (kvalifikācijas) prasībām.
7.2. Komisija ir tiesīga jebkurā Atklāta konkursa stadijā pieprasīt iesniegt kvalifikāciju apliecinošus dokumentus, dodot termiņu to iesniegšanai ne ilgāk kā 5 (piecas) darba dienas.
7.3. ESPD veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam http://espd.eis.gov.lv/.
7.4. Kā sākotnējo pierādījumu, lai apliecinātu atbilstību Nolikuma 6. punkta prasībām, pretendents ir tiesīgs iesniegt ESPD, kurā aizpildīta I daļa, II daļas A-C sadaļa, III daļa, IV daļas A sadaļa un VI daļa (norāda atbilstoši nepieciešamībai). Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu ESPD par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām pretendentu atlases prasībām. Aizpildīt ESPD var EIS tīmekļvietnē izveidotā rīkā (adrese – http://espd.eis.gov.lv/), tad to saglabāt un iesniegt pasūtītājam EIS e-konkursu apakšsistēmā.
7.5. Pretendents var iesniegt Komisijai ESPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
[bookmark: _Toc230878573]Tehniskais piedāvājums
Pretendents, iesniedzot pieteikumu Atklātā konkursā (Atklāta konkursa nolikuma 1. pielikums), ar tā parakstīšanu apliecina, ka ir iepazinies ar Atklāta konkursa nolikumam pievienoto Tehnisko specifikāciju/ Tehnisko piedāvājumu (Atklāta konkursa nolikuma 3.1. – 3.4. pielikums), pretendentam tā ir skaidri saprotama un izpildāma, un pretendents apliecina, ka apņemas nodrošināt visas Tehniskajā specifikācijā noteiktās prasības. Tāpat pretendents piedāvājumā norāda savu piedāvāto garantijas laiku un pieteikumā apliecina, ka Darbi tiks veikti atbilstoši Latvijas Republikas normatīvo aktu prasībām.
Tehnisko piedāvājumu pretendents sagatavo atbilstoši Atklāta konkursa nolikuma pielikumā pievienotajām veidlapām “Tehniskā specifikācija/Tehniskā piedāvājuma forma” atbilstoši visām Atklāta konkursa nolikumā un Tehniskajā specifikācijā noteiktajām prasībām, norādot visu nepieciešamo informāciju (nosaukums, ražotājs, tehniskie parametri un īpašības, atbilstība standartiem u.c. informācija), kas atbilst Tehniskās specifikācijas prasībām.
Pretendents, iesniedzot pieteikumu Atklātā konkursā, ar tā parakstīšanu apliecina, ka tā rīcībā ir atbilstoši resursi līguma izpildei un līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
Ja Tehniskajā specifikācijā norādīts konkrēts preču vai standarta nosaukums, vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina Tehniskajā specifikācijā prasīto darbību un funkcionalitāti. Pretendentam ir jāpierāda piedāvātās ekvivalenta preces atbilstību iepirkuma priekšmeta Tehniskās specifikācijas prasībām.
Ja Komisijai rodas šaubas par piedāvātās Preces atbilstību, Komisija var lūgt Pretendentam ne vairāk kā 5 (piecu) dienu laikā iesniegt detalizētu dokumentāciju par materiālu atbilstību (dokumentāciju no ražotāja, sertifikātus, u.tml. dokumentus).
[bookmark: _Toc230878574]Finanšu piedāvājums
Finanšu piedāvājumu pretendents sagatavo atbilstoši Atklāta konkursa nolikuma pielikumā (Atklāta konkursa nolikuma 4.1.-4.4. pielikums) pievienotajai formai, ievērojot Tehniskās specifikācijas nosacījumus. 
Izstrādājot finanšu piedāvājumu, jānorāda visa finanšu piedāvājuma formā iekļautā informācija, nav pieļaujama jaunu pozīciju un aiļu iekļaušana, kā arī esošo mainīšana.
Finanšu piedāvājumā visas cenas jāizsaka euro (EUR bez PVN) un piedāvājuma cenas jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.
[bookmark: _Toc230878575][bookmark: _Hlk169610152]Piedāvājumu vērtēšana atklātā konkursā
Piedāvājuma izvēles kritērijs Atklāta konkursa:
1. un 2.daļā ir saimnieciski visizdevīgākais piedāvājums, ko nosaka pēc cenas un ar iepirkuma līguma priekšmetu saistītiem kvalitātes kritērijiem;
3. un 4.daļā ir saimnieciski visizdevīgākais piedāvājums, kuru nosaka, ņemot vērā pretendenta piedāvāto kopējo Līgumcenu EUR bez PVN.
Komisija piedāvājumu vērtēšanu katrai Atklāta konkursa daļai atsevišķi veic šādos posmos:
piedāvājuma noformējuma pārbaude;
pretendentu atlase;
tehnisko piedāvājumu vērtēšana;
finanšu piedāvājumu vērtēšana.
Komisija veic piedāvājumu noformējuma pārbaudi atbilstoši Atklāta konkursa nolikuma 4.punktā noteiktajām prasībām. Ja Komisija konstatē, ka piedāvājums neatbilst kādai no prasībām, Komisija izvērtē neatbilstības nozīmīgumu un lemj par pretendenta turpmāku dalību Atklāta konkursa attiecīgajā daļā.
Komisija veic pretendentu atlasi – kvalifikācijas pārbaudi atbilstoši Atklāta konkursa nolikuma 6.punkta prasībām.
Komisija izslēdz pretendentu no turpmākas dalības Atklāta konkursa attiecīgajā daļā un tā piedāvājumu tālāk nevērtē, ja konstatē, ka:
pretendents ir iesniedzis nepatiesu informāciju savas kvalifikācijas novērtēšanai;
pretendents vispār nav iesniedzis prasīto informāciju;
kvalifikācijas dokumenti nav iesniegti atbilstoši Atklāta konkursa nolikumā noteiktajām prasībām un / vai to saturs neatbilst Atklāta konkursa nolikuma prasībām, un/vai ir konstatējams, ka pretendents neatbilst kādai no Atklāta konkursa 6. punktā noteiktajām kvalifikācijas prasībām.
Komisija veic kvalifikācijas pārbaudi izturējušo pretendentu tehnisko piedāvājumu pārbaudi un izvērtēšanu atbilstoši Atklāta konkursa nolikuma 8. punktam. 
Komisija izslēdz pretendentu no turpmākas dalības Atklāta konkursa attiecīgajā daļā un tā piedāvājumu tālāk nevērtē, ja konstatē, ka tehniskais piedāvājums neatbilst Atklāta konkursa nolikuma 8. punkta prasībām.
Komisija veic finanšu piedāvājumu atbilstības pārbaudi, pārbaudot vai finanšu piedāvājums ir iesniegts par visu Atklāta konkursa attiecīgas daļas iepirkuma priekšmeta apjomu, un pārbaudot vai nav iesniegtas nepamatoti zemas cenas piedāvājums.
Komisija izslēdz pretendentu no turpmākas dalības Atklāta konkursa attiecīgajā daļā un tā piedāvājumu tālāk nevērtē, ja konstatē, ka nav iesniegti visi finanšu piedāvājuma dokumenti vai finanšu piedāvājums nav iesniegts par visu Atklāta konkursa attiecīgas daļas iepirkuma priekšmeta apjomu.
Komisija veic aritmētisko kļūdu pārbaudi pretendenta finanšu piedāvājumā un, saskaņā ar PIL 41. panta devīto daļu, veic aritmētisko kļūdu labojumu informējot par to attiecīgo pretendentu.
Vērtējot finanšu piedāvājumu, kurā ir konstatētas aritmētiskās kļūdas, Komisija ņem vērā cenu pēc kļūdu labojumiem.
Ja piedāvājums šķiet nepamatoti lēts, Komisija saskaņā ar PIL 53.pantu pieprasa pretendentam skaidrojumu par piedāvāto cenu vai izmaksām kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupā. Skaidrojums īpaši var attiekties uz:
ražošanas procesa vai sniedzamo pakalpojumu izmaksām;
izraudzītajiem tehniskajiem risinājumiem un īpaši izdevīgajiem preču piegādes vai pakalpojumu sniegšanas apstākļiem, kas ir pieejami pretendentam;
piedāvāto preču vai pakalpojumu īpašībām un oriģinalitāti;
vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu;
saistībām pret apakšuzņēmējiem;
pretendenta saņemto komercdarbības atbalstu.
Komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai, ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
Komisija attiecībā uz pretendentu, kuram būtu piešķiramas līguma slēgšanas tiesības Atklāta konkursa attiecīgajā daļā, pārbauda vai uz pretendentu nav attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendenta izslēgšanas nosacījumi atbilstoši Atklāta konkursa nolikuma 12. punktā noteiktajai kārtībai.
[bookmark: _Hlk123742634]Komisija pārbaudīs, vai uz pretendentu, kuram būtu piešķiramas līguma slēgšanas tiesības Atklātā konkursā, neattiecas Starptautisko un Latvijas Republikas nacionālo sankciju likuma 11.¹ panta pirmajā daļā noteiktie sankciju piemērošanas nosacījumi publisko iepirkumu un publiskās un privātās partnerības jomā un Eiropas Komisijas Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi. 
[bookmark: _Hlk126757510]Piedāvājumu vērtēšanu Komisija katrai Atklāta konkursa daļai atsevišķi veiks saskaņā ar šādiem piedāvājuma izvērtēšanas kritērijiem:
Atklāta konkursa 1. un 2. daļā:
	[bookmark: _Hlk190694540]Vērtēšanas kritērijs
	Maksimālais punktu skaits
	Aprēķins

	A
	Pretendenta piedāvātā cena (EUR bez PVN)
	Maksimālais punktu skaits tiks piešķirts pretendentam, kurš piedāvājis zemāko kopējo cenu, bet pārējiem pretendentiem punkti tiks aprēķināti pēc šādas formulas:
A = 90 x (Ax/Ay), kur
A – pretendenta iegūtais punktu skaits, 
90 – noteiktais maksimālais punktu skaits cenai;
Ax – zemākā piedāvātā cena; 
Ay – vērtējamā cena.

	
	Kopējā piedāvātā Līgumcena EUR bez PVN
	90 punkti
	

	B
	Pretendenta piedāvātais preces garantijas termiņš
	Maksimālais punktu skaits tiks piešķirts pretendentam, kurš piedāvājis garāko garantijas termiņu, bet pārējiem pretendentiem punkti tiks aprēķināti pēc šādas formulas:
B = 5 x (Bx/By), kur 
B – pretendenta iegūtais punktu skaits, 
5 – noteiktais maksimālais punktu skaits garantijai; 
Bx –  vērtējamais piedāvātais garantijas termiņš; 
By – garākais piedāvātais garantijas termiņš.

	
	Atklāta konkursa:
· 1. daļas tehniskās specifikācijas 2.2. punkts;
· 2. daļas tehniskās specifikācijas 2.3. punkts.

	5 punkti
	

	C
	Jaudas patēriņš (W)

	
	Atklāta konkursa:
· 1. daļas tehniskās specifikācijas 1.13. punkts;
· 2. daļas tehniskās specifikācijas 1.20. punkts.




	5 punkti
	Maksimālais punktu skaits tiks piešķirts pretendentam, kurš piedāvājis zemāko jaudas patēriņu, bet pārējiem pretendentiem punkti tiks aprēķināti pēc šādas formulas:
C = 5 x (Cx/Cy), kur
C – pretendenta iegūtais punktu skaits, 
5 – noteiktais maksimālais punktu skaits jaudas patēriņam;
Cx – zemākais piedāvātais jaudas patēriņš; 
Cy – vērtējamais jaudas patēriņš.

	Kopā:
	100 (A+B+C pozīcijā iegūtie punkti)


10.16.2. Atklāta konkursa 3. un 4.daļā: Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā tikai cenu, t.i., piedāvājums ar viszemāko piedāvāto kopējo līgumcenu (EUR bez PVN). 
Par saimnieciski visizdevīgāko piedāvājumu Komisija Atklāta konkursa:
1. un 2.daļā atzīst to piedāvājumu, kas ir ieguvis vislielāko punktu skaitu Atklāta konkursa attiecīgajā daļā;
3. un 4.daļā atzīst to piedāvājumu, kuram ir viszemākā piedāvātā kopējā Līgumcena (EUR bez PVN) un, kas atbilst nolikuma un tehniskās specifikācijas prasībām Atklāta konkursa attiecīgajā daļā.
Gadījumā, ja Atklāta konkursa 1. un 2.daļā vairāki piedāvājumi iegūst vienādu punktu skaitu un tie atzīstami par saimnieciski visizdevīgākajiem piedāvājumiem, iepirkuma komisija izvēlēsies piedāvājumu saskaņā ar šādu kritēriju kārtību:
[bookmark: _Hlk199853167]10.23.1. par uzvarētāju attiecīgajā Atklāta konkursa daļā tiks noteikts tā pretendenta piedāvājums, kurš būs ieguvis lielāku punktu A kritērijā;
10.23.2. ja attiecīgajā Atklāta konkursa daļā vērtējums A kritērijā diviem vai vairāk piedāvājumiem ir identisks, par uzvarētāju attiecīgajā Atklāta konkursa daļā tiks noteikts pretendents, kurš būs ieguvis lielāko punktu skaitu B kritērijā;
10.23.3. ja vērtējums iepriekš norādītajos kritērijos (A, B kritērijā) attiecīgajā Atklāta konkursa daļā būs vienāds diviem vai vairāk piedāvājumiem, iepirkuma komisija rīkos izlozi klātienē, kurā uzaicinās piedalīties tos pretendentus, kuri būs ieguvuši identiskus saimnieciski visizdevīgākā piedāvājuma vērtējumus visos kritērijos.
Gadījumā, ja Atklāta konkursa 3. un 4.daļā vairāku piedāvājumu novērtējums atbilstoši izraudzītajam Piedāvājuma izvēles kritērijam ir vienāds un tie atzīstami par saimnieciski visizdevīgākajiem piedāvājumiem, iepirkuma komisija izvēlēsies piedāvājumu saskaņā ar šādu kritēriju kārtību:
par uzvarētāju tiks noteikts tā pretendenta piedāvājums, kurš būs piedāvājis garāku preces garantijas termiņu;
[bookmark: _Hlk199855353]ja arī piedāvātās preces garantijas termiņš būs vienāds diviem vai vairāk piedāvājumiem, iepirkuma komisija rīkos izlozi klātienē, kurā uzaicinās piedalīties tos pretendentus, kuri būs ieguvuši identiskus saimnieciski visizdevīgākā piedāvājuma vērtējumus visos kritērijos.
[bookmark: _Toc230878576]Pretendentu izslēgšanas noteikumi atbilstoši normatīviem aktiem
Pretendentu izslēgšanas gadījumu esamības pārbaudi Komisija veic attiecībā uz pretendentu, kuram būtu piešķiramas līguma slēgšanas tiesības Atklāta konkursa attiecīgajā daļā.
Pretendentu izslēgšanas gadījumu pārbaudi Komisija veic PIL 42.panta noteiktajā kārtībā.
Komisija izslēdz pretendentu no turpmākās dalības Atklātā konkursā, ja tā konstatē apstākļus, kas atbilst PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktajiem pretendenta izslēgšanas nosacījumiem. Komisija tomēr neizslēdz pretendentu no turpmākas dalības Atklātā konkursā jebkurā no PIL 42.panta ceturtajā daļā norādītajiem gadījumiem. 
Saskaņā ar PIL 42.panta trešo daļu, PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktie izslēgšanas nosacījumi ir attiecināmi arī uz:
personālsabiedrības biedru, ja pretendents ir personālsabiedrība;
pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro. 
Savukārt ar PIL pārejas noteikumu 28.punkta 2) apakšpunktu:
PIL 42.panta otrās daļas 1., 2. un 3.punktā minētie izslēgšanas iemesli netiks attiecināti personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
PIL 42.panta otrās daļas 1., 2. un 11.punktā minētie izslēgšanas iemesli netiks attiecināti uz  pretendenta patieso labuma guvēju. 
Ja iepirkuma komisija konstatē, ka pretendents būtu izslēdzams no dalības Atklātā konkursā, pamatojoties uz PIL 42.panta otrās daļas 1., 4., 5., 6., 7., 10., 11., 12., 13. un 14.punktā minētajiem izslēgšanas iemesliem, tai skaitā saistībā ar personālsabiedrības biedru, ja pretendents ir personālsabiedrība, un nav piemērojami PIL 42.panta ceturtās daļas 2., 3., 4.punktā noteiktie izņēmumi, pasūtītājs dod pretendentam tiesības termiņā, kas ir vismaz 10 (desmit) dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43.panta noteikumiem.
Komisija neizskata pretendenta piedāvājumu un izslēdz pretendentu no turpmākās dalības Atklāta konkursa, ja uz pretendentu, piegādātāju apvienības biedru (ja pretendents ir piegādātāju apvienība), personālsabiedrības biedru (ja pretendents ir personālsabiedrība) attiecas Starptautisko un Latvijas Republikas nacionālo sankciju 11.1 panta pirmās daļas noteikumi. Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja arī uz pretendenta valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, būs attiecināmi attiecīgie izslēgšanas noteikumi, kā arī Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja uz pretendentu (un attiecīgajām personām) attiecas Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.
[bookmark: _Toc230878577]Iepirkuma līguma noslēgšana
Lēmumu par Atklāta konkursa rezultātu Komisija pretendentiem paziņo rakstiski 3 (trīs) darba dienu laikā no dienas, kad Komisija ir pieņēmusi lēmumu par Atklāta konkursa attiecīgās daļas rezultātiem.
Ar līguma slēgšanas tiesību ieguvušo pretendentu tiks slēgts iepirkuma līgums, atbilstoši Atklāta konkursa nolikumam pievienotajam iepirkuma līguma projektam (Atklāta konkursa nolikuma 5. pielikums).
Pasūtītājs slēdz iepirkuma līgumu ar pretendentu, kuram saskaņā ar Atklāta konkursa nolikumā noteikto kārtību ir piešķirtas līguma slēgšanas tiesības, saskaņā ar PIL 60. panta sesto daļu – ne ātrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem. Iepirkuma līgumu Pasūtītājs sagatavo, pamatojoties uz Komisijas lēmumu par līguma slēgšanas tiesību piešķiršanu un pretendenta, kuram piešķirtas līguma slēgšanas tiesības, iesniegto piedāvājumu.
Pretendenta jautājumi vai iebildumi, ja tādi rodas, par Atklāta konkursa nolikumam pievienotā iepirkuma līguma projekta nosacījumiem jāizsaka piedāvājumu sagatavošanas laikā. Slēdzot iepirkuma līgumu, iebildumi par iepirkuma līguma nosacījumiem netiks pieņemti.
Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo personu apvienību vai personālsabiedrību, kā arī katras personas atbildības sadalījumu. Ja piedāvājumu iesniedz personu apvienība, tai iepirkuma līguma slēgšanas tiesību iegūšanas gadījumā, ir pienākums pirms līguma noslēgšanas pēc savas izvēles izveidoties atbilstoši noteiktam juridiskam statusam (pilnsabiedrība) vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc PIL 60. panta sestajā daļā minētā nogaidīšanas termiņa beigām.
Ja Atklāta konkursa uzvarētājs bez attaisnojoša iemesla 10 (desmit) darba dienu laikā pēc PIL 68. panta otrajā daļā minētā nogaidīšanas termiņa beigām atsakās slēgt iepirkuma līgumu ar Pasūtītāju, vai atsauc savu piedāvājumu vai personu apvienība 15 (piecpadsmit) dienu laikā, pēc PIL 68. panta otrā daļā  minētā nogaidīšanas termiņa beigām, kad Komisijas lēmums par līguma slēgšanas tiesību piešķiršanu kļuvis nepārsūdzams, neizveidojas atbilstoši noteiktam juridiskam statusam vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, Komisija izvēlas pretendentu, kurš nākamais piedāvājis saimnieciski visizdevīgāko piedāvājumu. 
Ja nākamais pretendents, kurš piedāvājis saimnieciski visizdevīgāko piedāvājumu  atsakās slēgt iepirkuma līgumu, Komisija pieņem lēmumu pārtraukt Atklātu konkursu, neizvēloties nevienu piedāvājumu atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 23. punktam.
Pretendents pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, iesniedz Pasūtītājam Darbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Darbu veikšanā vai pakalpojumu sniegšanā.
Komisija 10 (desmit) darba dienu laikā pēc tam, kad noslēgts iepirkuma līgums vai pieņemts lēmums par Atklāta konkursa izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
[bookmark: _Toc230878578]Apakšuzņēmēji, personāls un to nomaiņas kārtība
Pretendents iepirkuma līguma izpildē ir tiesīgs piesaistīt apakšuzņēmējus.
Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei atbilstoši piedāvājumā norādītajam apjomam. 
Pretendents piedāvājumā Atklātam konkursam norāda visus apakšuzņēmējus un apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000[footnoteRef:2] euro, un katram šādam apakšuzņēmējam izpildei nododamo iepirkuma līguma daļu (Atklāta konkursa nolikuma 6. pielikums), kā arī savam piedāvājumam Atklātam konkursam pievieno rakstiskus apakšuzņēmēju apliecinājumus par apakšuzņēmēja piedalīšanos Atklātā konkursā (Atklāta konkursa nolikuma 7. pielikums), kā arī apakšuzņēmēja gatavību veikt apakšuzņēmējam nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums. [2:  Saskaņā ar PIL 63.panta trešo daļu apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.] 

Atklātā konkursā izraudzītais pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Atklātā konkursā izraudzītajam pretendentam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
Piedāvājumā norādītā personāla nomaiņa pieļaujama tikai iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tāda pati kvalifikācija un pieredzes kā personālam, kas tika vērtēts, nosakot saimnieciski visizdevīgāko piedāvājumu. 
Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrajā daļā 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas gadījumiem;
piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst PIL 42. panta otrajā daļā 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas gadījumiem;
apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
[bookmark: _Toc230878579]Komisijas tiesības un pienākumi
Komisija rīkojas saskaņā ar PIL, Atklāta konkursa nolikumu un Pasūtītāja lēmumu par Komisijas izveidošanu.
Komisijas tiesības:
normatīvajos tiesību aktos noteiktajā kārtībā lemt par jebkura no piedāvājumiem turpmāku vērtēšanu, ja tiek konstatēts, ka tas neatbilst kādai no Atklāta konkursa nolikumā vai normatīvajos tiesību aktos noteiktajām prasībām vai satur nepilnīgu informāciju;
vērtēt termiņā iesniegtos piedāvājumus, konstatēt un atzīt par atbilstošiem, vai neatbilstošiem Atklāta konkursa nolikumā noteiktajām prasībām;
pārbaudīt visu pretendenta sniegto ziņu patiesumu;
pieprasīt, lai tiek izskaidrota tehniskajā piedāvājumā iekļautā;
pieaicināt Komisijas darbā ekspertus ar padomdevēja tiesībām Atklātā konkursā;
[bookmark: _Hlk86306690]pieprasīt, lai pretendents rakstiski precizē informāciju un sniedz detalizētus paskaidrojumus par savu piedāvājumu, kā arī uzrāda iesniegto dokumentu kopiju oriģinālus vai iesniedz apliecinātas dokumentu kopijas, ja tas nepieciešams piedāvājuma izvērtēšanai;
ja pretendents neiesniedz Komisijas pieprasītās ziņas vai paskaidrojumus, vērtēt piedāvājumu pēc tiem dokumentiem, kas iekļauti piedāvājumā;
ja nepieciešams, pieprasīt no pretendenta informāciju par cenas vai izmaksu veidošanās mehānismu;
pārbaudīt pretendentu izslēgšanas gadījumus normatīvajos aktos noteiktajā kārtībā;
noraidīt nepamatoti lētu piedāvājumu;
veikt aritmētisko kļūdu labošanu;
lemt par piedāvājumu iesniegšanas termiņa pagarinājumu Atklātā konkursā;
lemt par Atklāta konkursa pārtraukšanu jebkurā laikā pirms iepirkuma līguma noslēgšanas, ja tam ir objektīvs pamatojums;
lemt par Atklāta konkursa izbeigšanu normatīvajos aktos noteiktajā kārtībā;
lemt par līgumslēgšanas tiesību piešķiršanu normatīvajos aktos noteiktajā kārtībā;
veikt citas darbības saskaņā ar normatīvajiem tiesību aktiem un Atklāta konkursa nolikumu.
Komisijas pienākumi:
nodrošināt Atklāta konkursa norisi un dokumentēšanu;
nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;
pēc savlaicīgi iesniegta piegādātāja rakstiska pieprasījuma sniegt papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu;
izskatīt pretendentu iesniegtos piedāvājumus, ja tie iesniegti Atklāta konkursa nolikumā noteiktajā piedāvājumu iesniegšanas termiņā un kārtībā;
vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
Komisija pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.
[bookmark: _Toc230878580]Piegādātāju un pretendentu tiesības un pienākumi
Piegādātāju un pretendentu tiesības un pienākumi ir noteikti PIL un Atklāta konkursa nolikumā.
Piegādātāju un pretendentu tiesības:
pieprasīt Komisijai papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu, savlaicīgi iesniedzot rakstisku pieprasījumu;
veidot piegādātāju apvienības un iesniegt vienu kopēju piedāvājumu;
pirms piedāvājumu iesniegšanas termiņa beigām grozīt vai atsaukt iesniegto piedāvājumu;
pārsūdzēt Komisijas pieņemto lēmumu PIL noteiktajā kārtībā;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
Piegādātāju un pretendentu pienākumi:
lejupielādējot Atklāta konkursa nolikumu, sekot līdzi turpmākajām izmaiņām Atklāta konkursa nolikumā, kā arī Komisijas sniegtajām atbildēm uz piegādātāju jautājumiem, kas tiks publicētas EIS e-konkursu apakšsistēmā Atklāta konkursa sadaļā;
piedāvājumā sniegt patiesu informāciju;
Komisijas norādītajā termiņā rakstiski sniegt atbildes un paskaidrojumus uz Komisijas uzdotajiem jautājumiem par piedāvājumu, tai skaitā par finanšu piedāvājumā norādītās cenas vai izmaksu veidošanās mehānismu;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
[bookmark: _Toc230878581]Atklāta konkursa nolikuma pielikumu saraksts
1. [bookmark: _Hlk512263583][bookmark: _Hlk183692828]pielikums – Pieteikums (veidlapa pievienota atsevišķā failā);
2. pielikums – Apliecinājums par neatkarīgi izstrādātu piedāvājumu (veidlapa pievienota atsevišķā failā); 
3.1. – 3.4. pielikums - Tehniskā specifikācija/Tehniskā piedāvājuma forma katrai no Atklāta konkursa daļām (veidlapa pievienota atsevišķā failā);
4.1. – 4.4. pielikums - Finanšu piedāvājuma forma katrai no Atklāta konkursa daļām  (veidlapa pievienota atsevišķā failā);
5.  pielikums – Iepirkuma līguma projekts (pievienots atsevišķā failā);
6.  pielikums – Apakšuzņēmējiem nododamo darbu saraksts (veidlapa pievienota atsevišķā failā);
7. pielikums – Personas, uz kuras iespējām pretendents balstās, un apakšuzņēmēja, kura veicamo darbu vērtība ir vismaz 10 000 euro, apliecinājums (veidlapa pievienota atsevišķā failā);
8.  pielikums – Apliecinājums par Atklāta konkursa 6.5.4. punkta prasības izpildi (veidlapa pievienota atsevišķā failā);
9.  pielikums – Apliecinājums par Atklāta konkursa 6.5.5. punkta prasības izpildi (veidlapa pievienota atsevišķā failā);
10.  pielikums – Piesaistītā speciālista apliecinājums (veidlapa pievienota atsevišķā failā);
11.  pielikums – Apliecinājums par Atklāta konkursa 6.5.6. punkta prasības izpildi (veidlapa pievienota atsevišķā failā).

